Галактычны рукаў

Галактычны рукаў — структурны элемент спіральнай галактыкі. У рукавах змяшчаецца значная частка пылу і газу, маладых зорак, а таксама мноства зорных скопішчаў.

Галоўная ўласцівасць, якая доўга з'яўляецца каменем спатыкнення, — доўгажывучасць спіральных рукавоў. Будзь сітуацыя зваротная, спіральныя галактыкі не былі б пераважным тыпам сярод усіх галактык. На дадзены момант лічыцца, што спіральныя галіны — хвалі шчыльнасці, якія ўтварыліся ў ходзе развіцця няўстойлівасцей, якія ўзніклі ў дыску.

 Назіранні 

Адметныя назіральныя ўласцівасці спіральных рукавоў:

 канцэнтрацыя маладых аб'ектаў (у два разы вышэй чым у сярэднім па дыску);
 дэфіцыт старых аб'ектаў (-30% ад сярэдняга па дыску);
 канцэнтрацыя газу (у 2-5 разоў больш, чым у суседніх абласцях);
 канцэнтрацыя пылу (непразрыстыя);
 сістэматычнае адхіленне хуткасці кручэння ад кругавой.

Цікава, што зоркі ў спіральных рукавах ў галактыках з перамычкай круцяцца, як правіла, практычна па кругавой арбіце.

 Спіральныя рукавы Млечнага Шляху 

Спіральная структура нашай Галактыкі Млечны Шлях недастаткова падрабязна вывучана і з'яўляецца перспектыўнай тэмай для навукі.Яна мае, як мінімум, 5 спіральных рукавоў: рукаў Лебедзя, рукаў Арыёна, рукаў Персея, рукаў Стральца і рукаў Цэнтаўра. Іх назвы абумоўлены месцазнаходжаннем асноўных масіваў рукавоў ў адпаведных сузор'ях. Наша Сонечная сістэма знаходзіцца ў невялікім Мясцовым рукаве, або рукавt Арыёна (часам пазначаецца як "0"), які злучаны з двума больш буйнымі — унутраным рукавом Стральца (абазначаецца як «-I») і знешніх рукавом Персея (абазначаецца як «+I»). Рукавы Млечнага Шляху складаюцца з зорак насельніцтва I (да якога належыць і наша Сонца) і розных аб'ектаў. Гэтыя аб'екты прадстаўляюць сабой, у прыватнасці, маладыя зоркі, вобласці H II і рассеяныя зорныя скопішчы.

 Спіральная структура галактыкі Андрамеды 

Галактыка Андрамеды з'яўляецца бліжэйшай да нас спіральнай галактыкай і, адпаведна, добра вывучаным аб'ектам. У першую чаргу, варта вылучыць у ёй такі структурны кампанент як рукаў S4 — добра прыкметнае спіральнае ўтварэнне ў паўднёва-заходняй частцы.

 Гл. таксама 

 Галактычнае гало
 Галактычны дыск

 Спасылкі 

 Природа спиральных рукавов Галактик
 Двухрукавная спираль Млечного Пути

Катэгорыя:Галактыкі